Boomstieger-Poagen

Do Boomstieger-Poagen (Dendrobatidae), uk Pielgift-Poagen of Faaw-Poagen naamd, sunt een Amphibien-Familie, ju tou do Poagen-Oardige (Anura) heert. Jo lieuwje in Middel- un Suud-Amerikoa. Dät sunt oafter aiske litje (sowät 12 bit 50 mm) un bunte Poagen un wäide hoast in sowät een Duts Sleeke un uum do 170 Oarde iendeeld. Mäd ju Faawer-Poage (Dendrobates tinctorius), wuude een Oard eerstmoals al in't 18. Jierhunnerd fon aan Europäer beskrieuwen. Dät oafter ju heele Familie as "Pielgiftpoagen" beteekend wäd, lät wät mis, uumdät gewöönelk bloot tjo Oarde fon dän Sleek Phyllobates fon ienheemske Foulke (Indioanere) foar dät Pielgift bruukt wuuden sunt. Nit aal do Stoffe, do fon do Boomstiegerpoagen truch hiere Häid-Käddele uutskädded wäide, sunt doodelke Näärwengifte.

 Määrkmoale 
Twiske ju eerste un twäide, juust so as twiske ju twäide un trääde Toone sunt neen Swimhäide uutbielded. Die Muulebeen-Bunke failt. Do sälge Määrkmoale fiende sik bie dän Sleek Allobates, man die heert tou do Aromobatidae. Apgruunde fon joopgungende mikrobiologiske un phänotypiske Unnersäikengen is deerfon uuttougungen, dät düsse Uureenstämmenge nit ap genetisken Touhoopehong, man ap Konvergenz touräächgungt.

 Giftegaid 
Boomstieger-Poagen reeke uur hiere Häid basiske Alkaloide ou, wierfon sowät 200 Varianten bekoand sunt (biespilswiese Pumiliotoxin bie Dendrobates, Batrachotoxin bie Phyllobates. Batrachotoxin wierket ap dät Näärwensystem, Dät ferhinnert ju Inaktivierenge fon do Natriumkanoale un is deermäd een sonaamd Kroampgift. Deer trät Muskel- un deermäd uk Omme-Loamegaid ap, ju in sweere Faale bie Moanskene toun Dood ätter sowät 20 Minuten fiere kon. Dät Gift tringt truch litje Seeregaiden of Häid-Pooren in dän Bloud-Kringloop ien. Een Juungift is Tetrodotoxin. Do Pielgift-Poagen, do Batrachotoxin uur hiere Häid oureeke, heere ieuwenske wäkke Doobel-Kwallen un ju Krusten-Anemoone tou do gifterchste Dierte fon ju Waareld. Ätter LD-50 is al een Gift-Masse fon 0,002 mg/kg foar dät Offer doodelk.

Do Poagen nieme dät Gift truch Apfreeten fon gifterge Büüte-Dierte ap un sequestrierje dät in hieren Lieuw. Deerwie wuuden in do lääste 30 Jiere bit tou 232 ferskeedene Alkaloide uut bit tou 21 ferskeedene Struktuur-Klassen fääststoald. Do hoochtoxiske Pumiliotoxine un Allopumiliotoxine kriege do Poagen truch dän Konsum fon Mieten (düütsk:Milben), wilst uur Stoffe truch ju Apnoame fon Miegelken (düütsk:Ameisen) un Ruste (düütsk:Käfer) in dän Lieuw fon do Poagen kuume. Deerbie konnen do Giftstoffe so blieuwe, as jo sunt, man toumäts wäide do uk in dän Poagen-Organismus uumebaud (Metabolisierenge).

Ju Giftegaid fon Poagen in Fangenskup nimt uurloang ou, wan neen oainde Fodder-Dierte moor tou Ferföigenge stounde. Wan een Poage in Fangenskup ättertuchted wuuden is, häd ju in do maaste Faale neen Häidgift moor.

 Wier do Dierte tou fienden sunt 
Boomstiegerpoagen rakt dät in dän Tropisken Rienwoold fon Middel- un Suud-Amerikoa, wäkke Oarde lieuwje uk in't Hoochlound fon Ecuador. Man do maaste Boomstiegerpoagen rakt dät aastelk fon do Anden in't Amazonas-Bäkken un in ju Mata Atlântica. In't Noude kuume Boomstieger-Poagen bit Nicaragua foar. Aaltouhoope sunt jo in Bolivien, Costa Rica, Brasilien, Kolumbien, Ecuador, Venezuela, Suriname, Frantsöösk Guayana, Peru, Panama, Guyana un Nicaragua tou fienden.

Buppedät rakt dät een allochthone Populatjsoon fon Dendrobates auratus ap Hawaii. Do Dierte wuuden junner tou Begin fon't 20. Jierhunnerd uutsät (Neobiota).

 Fermoorenge 
Ju Poageglidderske wäd bie litje Oarde maasttieds ap Bleede fon Plonten un Boome oulaid. Grattere Oarde, biespilswiese ju Faawer-Poage (Dendrobates tinctorius) un die Gould-Boomstieger (Dendrobates auratus) lääse hiere Glidderske uk in Höölen ou. Aal ätter ju Oard uumfoated ju oulaide Glidderske two bit 35 Oaiere. Eer ju Glidderske oulaid wäd, tuddelje do Dierte uurenloang uumetou. Dät Montje lokket truch sien Roupe dät Wiefken bietou un strikt him mäd do Faanderbeene uur dän Rääch. Bee säike sik ätters een goadelke Steede, uum ju Glidderske outoulääsen. Dät Oureeken fon ju Glidderske skjucht biespilswiese ap Bromelien-Bleede uur dän Blääd-Tjoachter of in dän Blääd-Tjoachter binne. Ju Befruchtenge fon do Oaiere truch dät Montje skjucht buute un fluks ätter dät Oulääsen. Ju Glidderske wäd maasttieds fon do Montjene bewoaked. Wäkke Oarde miege räägelmäitich ap hiere Glidderske, uum ju fuchtich tou hoolden.

Boomstieger-Poagen sunt deeges aktiv, uumdät hiere ljoachte Klöäre him deeges Skuul reeke. Uumdät hiere litje Poagenstäite (Kwabben) nit do Freetfäinde in Äien un Poule uutlääwerd sunt, wäide do jo ätter 10 bit 16 Deege Embryonoal-Äntwikkelenge slippede litje Dierte ap dän Rääch fon dät Montje in litje Woater-Ounsammelengen ap Plonten (Phytotelmata) broacht, biespilswiese mäd Woater apfälde Blääd-Tjoachtere. Bie wäkke Oarde, biespilswiese Ranitomeya imitator, wäide do litje oankeld transportierd, bie uurswäkke, biespilswiese dän Träistriepel-Boomstieger (Epipedobates tricolor) wäide do aal touhoope wächbroacht. Leeter brange jo hiere litje ap ju sälge Wiese ap dän Äidboudem. Do Wiefkene fon wäkke Oarde fodderje do Poagenstäite of Kwabben mäd uunbefruchtede Neer-Oaiere bit tou ju Metamorphose tou (fergliekje Oophaga), bie wäkke Oarde freete do Poagenstäite uk Algen of Insekten, do in do Blääd-Tjoachtere faale. Ju Äntwikkelenge fon dän Poagenstäit tou een junge Poage duurt twiske säks un fjautien Wieke.

 Binnere Systematik 
Hier skäl een Lieste mäd do Oarde fon Boomstieger-Poagen stounde, aal oardend ätter Unnerfamilien un Sleeke. Dät stuure deerbie is, dät älk Jier deer mäd reekend wäide mout, dät näie Oarde fuunen wäide, of dät al bekoande Oarde nieper unnersoacht un näi ienoardend wäide. Düsse Lieste is nu ätter't bääste Wieten un Gewieten ap dän Stound fon 2018, man dät kon weese, dät ju touken Jier al nit moor aktuell is:

Unnerfamilie Colostethinae
 Sleek Ameerega
 Ameerega altamazonica
 Ameerega bassleri
 Ameerega berohoka
 Ameerega bilinguis
 Ameerega boehmei
 Ameerega boliviana
 Ameerega braccata
 Ameerega cainarachi
 Ameerega flavopicta
 Ameerega hahneli
 Ameerega ignipedis
 Ameerega ingeri
 Ameerega labialis
 Ameerega macero
 Ameerega munduruku
 Ameerega parvula
 Ameerega pepperi
 Ameerega peruviridis
 Ameerega petersi
 Ameerega picta
 Ameerega planipaleae
 Ameerega pongoensis
 Ameerega pulchripecta
 Ameerega rubriventris
 Ameerega shihuemoy
 Ameerega silverstonei
 Ameerega simulans
 Ameerega smaragdina
 Ameerega trivittata
 Ameerega yoshina
 Ameerega yungicola
 Sleek Colostethus
Colostethus agilis
Colostethus alacris
Colostethus argyrogaster
Colostethus brachistriatus
Colostethus dysprosium
Colostethus fraterdanieli
Colostethus fugax
Colostethus furviventris
Colostethus imbricolus
Colostethus inguinalis
Colostethus jacobuspetersi
Colostethus latinasus
Colostethus lynchi
Colostethus mertensi
Colostethus panamensis
Colostethus pratti
Colostethus thorntoni
Colostethus ucumari
Colostethus yaguara
 Sleek Epipedobates
Epipedobates anthonyi
Epipedobates boulengeri
Epipedobates darwinwallacei
Epipedobates espinosai
Epipedobates machalilla
Epipedobates narinensis
 Träistriepel-Boomstieger (Epipedobates tricolor)
 Sleek Silverstoneia
Silverstoneia flotator
Silverstoneia erasmios
Silverstoneia nubicola
Silverstoneia dalyi
Silverstoneia gutturalis
Silverstoneia minima
Silverstoneia minutissima
Silverstoneia punctiventris

Unnerfamilie Hyloxalinae 
 Sleek Ectopoglossus
Ectopoglossus absconditus
Ectopoglossus astralogaster
Ectopoglossus atopoglossus
Ectopoglossus confusus
Ectopoglossus isthminus
Ectopoglossus lacrimosus
Ectopoglossus saxatilis
 Sleek Hyloxalus
Hyloxalus abditaurantius
Hyloxalus aeruginosus
Hyloxalus anthracinus
Hyloxalus awa
Hyloxalus azureiventris
Hyloxalus betancuri
Hyloxalus bocagei
Hyloxalus borjai
Hyloxalus breviquartus
Hyloxalus cevallosi
Hyloxalus chlorocraspedus
Hyloxalus chocoensis
Hyloxalus craspedoceps
Hyloxalus delatorreae
Hyloxalus edwardsi
Hyloxalus elachyhistus
Hyloxalus eleutherodactylus
Hyloxalus exasperatus
Hyloxalus excisus
Hyloxalus faciopunctulatus
Hyloxalus fallax
Hyloxalus fascianiger
Hyloxalus fuliginosus
Hyloxalus idiomelus
Hyloxalus infraguttatus
Hyloxalus insulatus
Hyloxalus italoi
Hyloxalus lehmanni
Hyloxalus leucophaeus
Hyloxalus littoralis
Hyloxalus maculosus
Hyloxalus maquipucuna
Hyloxalus marmoreoventris
Hyloxalus mittermeieri
Hyloxalus mystax
Hyloxalus nexipus
Hyloxalus parcus
Hyloxalus patitae
Hyloxalus peculiaris
Hyloxalus peruvianus
Hyloxalus pinguis
Hyloxalus pulchellus
Hyloxalus pulcherrimus
Hyloxalus pumilus
Hyloxalus ramosi
Hyloxalus ruizi
Hyloxalus saltuarius
Hyloxalus sauli
Hyloxalus shuar
Hyloxalus sordidatus
Hyloxalus spilotogaster
Hyloxalus subpunctatus
Hyloxalus sylvaticus
Hyloxalus toachi
Hyloxalus utcubambensis
Hyloxalus vergeli
Hyloxalus vertebralis
Hyloxalus yasuni
 Sleek Paruwrobates
 Paruwrobates andinus
 Paruwrobates erythromos
 Paruwrobates whymperi

Unnerfamilie Dendrobatinae 
 Sleek Adelphobates
Adelphobates castaneoticus
Adelphobates galactonotus
Adelphobates quinquevittatus
 Sleek Andinobates
Andinobates abditus
Andinobates altobueyensis
Andinobates bombetes
Andinobates cassidyhornae
Andinobates claudiae
Andinobates daleswansoni
Andinobates dorisswansonae
Andinobates fulguritus
Andinobates geminisae
Andinobates minutus
Andinobates opisthomelas
Andinobates tolimensis
Andinobates victimatus
Andinobates viridis
Andinobates virolinensis
 Sleek Dendrobates
Gould-Boomstieger (Dendrobates auratus)
Jeelrant-Boomstieger (Dendrobates leucomelas)
Dendrobates nubeculosus
Faawer-Poage (Dendrobates tinctorius)
Dendrobates truncatus
 Sleek Excidobates 
Excidobates mysteriosus
Excidobates captivus
Excidobates condor 
 Sleek Minyobates (wäil monotypisk)
Minyobates steyermarki
 Sleek Oophaga
Oophaga arborea
 Granulierden Boomstieger (Oophaga granulifera)
 Harlekin-Boomstieger (Oophaga histrionica)
 Lehmanns Boomstieger (Oophaga lehmanni)
Oophaga occultator
 Äidbäien-Poage (Oophaga pumilio)
Oophaga speciosa
 Woold-Boomstieger (Oophaga sylvatica)
Oophaga vicentei
 Sleek Bläädstiegere (Phyllobates)
 Gouldstriepen-Bläädstieger (Phyllobates aurotaenia)
 Twofaawigen Bläädstieger (Phyllobates bicolor)
 Tjuustergen Bläädstieger (Phyllobates lugubris)
 Skräkkelken Bläädstieger (Phyllobates terribilis)
 Striepeden Bläädstieger (Phyllobates vittatus)
 Sleek Ranitomeya
Ranitomeya amazonica
Ranitomeya benedicta
Ranitomeya cyanovittata
Ranitomeya defleri
Ranitomeya fantastica
Ranitomeya flavovittata
Ranitomeya imitator
Ranitomeya reticulata
Ranitomeya sirensis
Ranitomeya summersi
Ranitomeya toraro
Ranitomeya uakarii
Ranitomeya vanzolinii
Ranitomeya variabilis
 Buukfläkken-Boomstieger (Ranitomeya ventrimaculata)
Ranitomeya yavaricola

Tou do Dendrobatidae incertae sedis wäide buppedät do Oarde "Colostethus" poecilonotus un "Colostethus" ramirezi stoald, wierbie ju Positsjoon binne ju Familie uunkloor is. "Colostethus" poecilonotus wuude nieper as Dendrobatoidea incertae sedis ienoardend, dät kuude also uk aan Fertreeder fon do Aromobatidae weese. "Colostethus" ruthveni skient uk nit tou dän Sleek tou heeren, wier hie uurspröängelk ienoardend wuuden is, fuulmoor heert hie wäil ainewaiens in ju Unnerfamilie fon do Dendrobatinae.

 Wällen 

 Susterprojekte 
 Deele fon düssen Artikkel sunt uut ju düütske un ju ängelske Wikipedia uursät.

 Externe Wällen 
 "Amphibian Species of the World 6.0, an Online Reference" (ap ju Internetsiede fon't "American Museum of Natural History"); ouruupen in'n Moai 2018

Kategorie:Amphibien